**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottsága**

**2019. április havi rendes ülésére**

**Javaslat az óvodai továbbképzési programok felülvizsgálatára**

A pedagógus-továbbképzésről, a pedagógus-szakvizsgáról, valamint a továbbképzésben részt vevők juttatásairól és kedvezményeiről szóló 277/1997. (XII. 22.) Korm. rendelet (a továbbiakban: Rendelet) 1. § (2) bekezdésében foglaltak alapján az óvoda középtávú, 5 évre szóló továbbképzési programot készít. A továbbképzési programot a továbbképzési időszak első évét megelőző év március 15-éig kell elfogadni. A továbbképzési program felülvizsgálatára a fenntartóval egyeztetve évente egy alkalommal kerülhet sor.

Szombathely Megyei Jogú Város Önkormányzata által fenntartott óvodák ötéves továbbképzési programja a 2015-2020. időszakra szól, amely eltér az országosan alkalmazott öt éves (2018-2023.) ciklustól.

Az Óvodák a bekövetkezett jogszabály változásokra tekintettel, valamint a meghatározott továbbképzési ciklusok teljesítéséhez igazodás céljából a 2015. szeptember 1. napjától 2020. augusztus 31. napjáig szóló továbbképzési programjukat felülvizsgálták, átdolgozták, és kezdeményezték a program 2023. augusztus 31. napjáig terjedő időtartamra vonatkozó meghosszabbítását.

A továbbképzési programot a nevelőtestület véleményének kikérését követően a fenntartó fogadja el. Tájékoztatom a Tisztelt Bizottságot, hogy Szombathely Megyei Jogú Város Közgyűlése az Önkormányzat Szervezeti és Működési Szabályzatáról szóló 34/2014. (XI.3.) önkormányzati rendelet 52. § (2) bekezdés 21. pontjában foglaltak alapján az óvodai továbbképzési programok jóváhagyása az Oktatási és Szociális Bizottság hatásköre.

Az óvodák által átdolgozott programok az előterjesztés 1-18. számú mellékletét képezik.

Tájékoztatom a Tisztelt Bizottságot, hogy a mellékletek terjedelmükre tekintettel csak elektronikus formában kerülnek kiküldésre, melyek elérhetősége:

[www.szombathely.hu/Közgyűlés/E-Bizottság/](http://www.szombathely.hu/Közgyűlés/E-Bizottság/)2019.

A Rendeletben foglaltak szerint a fenntartó meghatározhatja azokat a szakvizsgára történő felkészítéseket és továbbképzéseket, amelyeken való részvételhez támogatást nyújt. Szombathely Megyei Jogú Város Közgyűlése a 298/2014.(VI.19.) Kgy. számú határozatában a 2015-2020. időszakra vonatkozóan prioritásként a fejlesztő pedagógus, a közoktatás vezetői szakvizsga, valamint a nemzetiségi óvodapedagógusi végzettség megszerzését határozta meg, és ezen képzések vonatkozásában az Oktatási kiadásokban biztosította a képzés tandíját.

A meghatározott prioritások továbbra is aktuálisak:

* az óvodákban egyre nagyobb a létszáma a nevelési tanácsadó szakvéleményével rendelkező gyermekeknek, az Ő fejlesztésüket fejlesztőpedagógusok láthatják el.
* az óvodavezető utánpótlás biztosításához szükséges a közoktatás vezetői szakvizsga,
* két önkormányzati óvoda 1-1 csoportjában folyik német nemzetiségi óvodai nevelés. Nemzetiségi nevelés estén előírás a szakirányú, adott nemzetiségi óvodapedagógus szakképzettség. A képzés támogatása segíthet a szakemberhiány problémájának megoldásában.

Előzőek alapján A 2023. augusztus 31. napjáig terjedő időszakra vonatkozóan a fenti prioritások megtartása továbbra is indokolt. Előzőeken túlmenően az egyre növekvő óvodapedagógus szakember hiányra tekintettel javasolt a fenntartó által támogatott képzések körét kibővíteni az óvodában nevelő- oktató munkát segítő munkakörben foglalkoztatottak óvodapedagógusi végzettsége megszerzésének támogatásával. Ez utóbbi létszáma előzetesen nem tervezhető, így erre évente egy-egy fő tandíját tartalék keretként célszerű biztosítani.

A képzések díja a közoktatás vezetői és fejlesztő pedagógus szakképzettség esetén 140.000,- Ft/fő/félév, nemzetiségi képzés esetén 200.000,- Ft/fő/félév. Az óvodák továbbképzési programjaiban tervezett szakvizsgára történő felkészítéseket és továbbképzéseket figyelembe véve, a 2020-2023. évekre vonatkozóan az óvodai pedagógus továbbképzésekre az alábbi támogatást szükséges biztosítani:

2020. 5.440.000,- Ft + tartalék 200.000,- Ft összesen: 5.640.000,- Ft

2021. 4.260.000,- Ft + tartalék 800.000,- Ft összesen: 5.060.000,- Ft

2022. 3.360.000,- Ft + tartalék 1.200.000,- Ft összesen: 4.560.000,- Ft

2023. 1.540.000,- Ft + tartalék 600.000,- Ft összesen: 2.140.000,- Ft

A támogatott képzések óvodánkénti összesítését az előterjesztés 19. számú mellékletét képezi. (2019. évre az Oktatási kiadásokban biztosított a továbbképzés költségeinek fedezete.)

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2019. április „ "

**/: Koczka Tibor: /**

**HATÁROZATI JAVASLAT**

**…/2019. (IV….) OSZB. számú határozat**

1. Szombathely Megyei Jogú Város Közgyűlésének Oktatási és Szociális Bizottsága a „Javaslat óvodai továbbképzési programok felülvizsgálatára” című előterjesztést megtárgyalta, és az Önkormányzat Szervezeti és Működési Szabályzatáról szóló 34/2014. (XI.3.) önkormányzati rendelet 52. § (2) bekezdés 21. pontjában foglalt hatáskörében eljárva
2. a Szombathelyi Aréna Óvoda továbbképzési programjának módosítását az előterjesztés 1. számú melléklete szerinti tartalommal,
3. a Szombathelyi Barátság Óvoda továbbképzési programjának módosítását az előterjesztés 2. számú melléklete szerinti tartalommal
4. a Szombathelyi Benczúr Gyula Utcai Óvoda továbbképzési programjának módosítását az előterjesztés 3. számú melléklete szerinti tartalommal
5. a Szombathelyi Donászy Magda Óvoda továbbképzési programjának módosítását az előterjesztés 4. számú melléklete szerinti tartalommal
6. a Szombathelyi Gazdag Erzsi Óvoda továbbképzési programjának módosítását az előterjesztés 5. számú melléklete szerinti tartalommal
7. a Szombathelyi Hétszínvirág Óvoda továbbképzési programjának módosítását az előterjesztés 6. számú melléklete szerinti tartalommal
8. a Szombathelyi Játéksziget Óvoda továbbképzési programjának módosítását az előterjesztés 7. számú melléklete szerinti tartalommal
9. a Szombathelyi Kőrösi Csoma Sándor Utcai Óvoda továbbképzési programjának módosítását az előterjesztés 8. számú melléklete szerinti tartalommal
10. a Szombathelyi Margaréta Óvoda továbbképzési programjának módosítását az előterjesztés 9. számú melléklete szerinti tartalommal
11. a Szombathelyi Maros Óvoda továbbképzési programjának módosítását az előterjesztés 10. számú melléklete szerinti tartalommal
12. a Szombathelyi Mesevár Óvoda továbbképzési programjának módosítását az előterjesztés 11. számú melléklete szerinti tartalommal
13. a Szombathelyi Mocorgó Óvoda továbbképzési programjának módosítását az előterjesztés 12. számú melléklete szerinti tartalommal
14. a Szombathelyi Napsugár Óvoda továbbképzési programjának módosítását az előterjesztés 13. számú melléklete szerinti tartalommal
15. a Szombathelyi Pipitér Óvoda továbbképzési programjának módosítását az előterjesztés 14. számú melléklete szerinti tartalommal

o) a Szombathelyi Szivárvány Óvoda továbbképzési programjának módosítását az előterjesztés 15. számú melléklete szerinti tartalommal

p) a Szombathelyi Szűrcsapó Óvoda továbbképzési programjának módosítását az előterjesztés 16. számú melléklete szerinti tartalommal

q) a Szombathelyi Vadvirág Óvoda továbbképzési programjának módosítását az előterjesztés 17. számú melléklete szerinti tartalommal

r) a Szombathelyi Weöres Sándor Óvoda továbbképzési programjának módosítását az előterjesztés 18. számú melléklete szerinti tartalommal

jóváhagyja.

1. A Bizottság felkéri a polgármestert az 1. pontban foglalt dokumentumok aláírására.
2. A Bizottság javasolja a Közgyűlésnek, hogy a 2020-2023.. évekre vonatkozóan a közoktatás vezetői szakvizsga, a fejlesztőpedagógus szakvizsga, illetve a nemzetiségi óvodapedagógus képzés költségeit az előterjesztésben foglaltaknak megfelelően az Önkormányzat költségvetési rendelete Oktatási ágazat kiadásaiban biztosítsa.

**Felelősök:** Dr. Puskás Tivadar polgármester

Rettegi Attila, az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője/

**Határidő:** azonnal (az 1. pont vonatkozásában)

2019. május 31. (a 2. pont vonatkozásában)

az önkormányzat mindenkori költségvetési rendelete